पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में शनिवार को अलवर-नारायणपुर बाईपास सड़क मार्ग पर 45 वर्षीय व्यक्ति का शव बाइक के साथ खेत में पड़ा मिला। शव पर चोट के निशान मिले हैं। पुलिस ने हत्या की आशंका जताई है। जानकारी के अनुसार बलवीर उर्फ बिल्ला पुत्र श्योनाथ यादव निवासी देवाली की ढाणी बाईपास कोलाहेडा शुक्रवार शाम 6 बजे परिजनों को पडोस में तूड़ा डालने की कहकर घर से निकला था।
इसके बाद वह घर नहीं लौटा। शनिवार सुबह 7.30 बजे परिजनों को सूचना मिली कि बिल्ला का शव और मोटरसाइकिल बाईपास कोलाहेडा मोड़ के पास राजपुताना होटल के पीछे पड़े हैं। सूचना के बाद थानाधिकारी सुरेश सिंह पहाड़िया मय जाप्ते के घटना स्थल पहुंचे।
जहां शव पड़ा मिला उसके समीप शराब का ठेका व मांसाहार की होटल संचालित है। हत्या की आशंका लगने पर अलवर से डॉग स्क्वायड, एफएसएल, एमओबी टीम भी बुलाई गई। बानसूर विधायक शकुंतला रावत भी घटना स्थल पहुंची। पुलिस ने मृतक बलवीर उर्फ़ बिल्ला का नारायणपुर सीएचसी में मेडिकल बोर्ड से पोस्टमार्टम कराया है। मृतक के भाई चौथमल यादव ने नारायणपुर पुलिस थाने में हत्या का मुकदमा दर्ज कराया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn